ΚΑΝΟΝΙΣΜΟΣ αριθ. 765/67/ΕΟΚ ΤΗΣ ΕΠΙΤΡΟΠΗΣ της 26ης Οκτωβρίου 1967 περί μη καθορισμού συμπληρωματικού ποσού για τα αυγά Αυστραλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 122/67/ΕΟΚ της 13ης Ιουνίου 1967 "περί κοινής οργανώσεως αγοράς στον τομέα των αυγών" (1),

τον κανονισμό αριθ. 163/67/ΕΟΚ της Επιτροπής της 26ης Ιουνίου 1967 "περί καθορισμού του συμπληρωματικού ποσού για τις εισαγωγές πτηνοτροφικών προϊόντων προελεύσεως τρίτων χωρών" (2), και ιδίως το άρθρο 4,

Εκτιμώντας:

ότι όταν για ένα προϊόν η τιμή προσφοράς "ελεύθερο στα σύνορα" πέφτει κάτω από την τιμή ανασχέσεως, η εισφορά που εφαρμόζεται στο προϊόν αυτό πρέπει να αυξάνεται κατά ένα συμπληρωματικό ποσό όσο με την διαφορά μεταξύ της τιμής ανασχέσεως και αυτής της τιμής προσφοράς-

ότι, εν τούτοις, το συμπληρωματικό ποσό δεν επιβάλλεται όταν πρόκειται για τρίτες χώρες, οι οποίες είναι διατεθειμένες και δύνανται να εγγυηθούν ότι η τιμή που εφαρμόζεται κατά τις εισαγωγές στην Κοινότητα προϊόντων που κατάγονται και προέρχονται από το εδαφός τους, δεν θα είναι κατώτερη της τιμής ανασχέσεως και ότι κάθε εκτροπή του εμπορίου θα αποφευχθεί-

ότι με επιστολές της 4ης Σεπτεμβρίου και 20ης Οκτωβρίου 1967, η Κυβέρνηση της Κοινοπολιτείας της Αυστραλίας δήλωσε ότι είναι διατεθειμένη να δώσει τις εγγυήσεις αυτές για τις εξαγωγές στην Κοινότητα αυγών πουλερικών ορνιθώνος με κέλυφος, νωπών ή διατηρημένων, πλην των αυγών προς επώαση- ότι θα μεριμνά ώστε οι εξαγωγές αυτές να πραγματοποιούνται μόνο μέσω του "Οργανισμού Αυγών" ο οποίος ευρίσκεται υπό συνεχή κρατικό έλεγχο- ότι θα μεριμνά επίσης ώστε ο "Οργανισμός Αυγών" να καθορίζει τις τιμές που θα εφαρμόζονται στις εξαγωγές αυτές κατά τρόπο ώστε οι παραδόσεις να μην πραγματοποιούνται σε τιμές κατώτερες της τιμής ανασχέσεως για τα αυγά με κέλυφος η οποία καθορίζεται από την Κοινότητα και ισχύει την ημέρα του εκτελωνισμού-

ότι η Κυβέρνηση της Κοινοπολιτείας της Αυστραλίας δήλωσε, επί πλέον ότι είναι διατεθειμένη:

- να μεταβιβάζει στην Επιτροπή ιδίως στοιχεία που αφορούν τις ποσότητες, τις ημερομηνίες παραδόσεως, την χώρα προορισμού, το σημείο διελεύσεως στα σύνορα της Κοινότητος καθώς και τις δαπάνες εμπορίας και τις τιμές πωλήσεως c.i.f. στον λιμένα παραδόσεως στην Κοινότητα-

- να παρέχει στην Επιτρόπη τη δυνατότητα ασκήσεως συνεχούς ελέγχου επί της αποτελεσματικότητος των μέτρων αυτών-

ότι τα προβλήματα σχετικά με την τήρηση της εγγυήσεως αυτής έχουν συζητηθεί λεπτομερώς με τους αντιπροσώπους της Κοινοπολιτείας της Αυστραλίας- ότι μετά τις συζητήσεις αυτές, δύναται να θεωρηθεί ότι η Κοινοπολιτεία της Αυστραλίας είναι σε θέση να τηρήσει την εγγύηση που έδωσε- ότι συνεπώς δεν πρέπει θα εισπράττεται συμπληρωματικό ποσό κατά τις εισαγωγές αυγών με κέλυφος καταγωγής και προελεύσεως της Κοινοπολιτείας της Αυστραλίας-

ότι τα προβλεπόμενα από τον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εισφορές που καθορίζονται σύμφωνα με το άρθρο 4 του κανονισμού αριθ. 122/67/ΕΟΚ δεν αυξάνονται κατά ένα συμπληρωματικό ποσό για τις εισαγωγές αυγών πουλερικών ορνιθώνος με κέλυφος, νωπών ή διατετηρημένων, πλην των αυγών προς επώαση υπαγομένων στην κλάση ex 04.05 του κοινού δασμολογίου, καταγωγής και προελεύσεως της Κοινοπολιτείας της Αυστραλίας.

Άρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Οκτωβρίου 1967.

Για την Επιτροπή

Ο Πρόεδρος

Jean REY

(1) ΕΕ αριθ. 117 της 19.6.1967, σ. 2293/67.

(2) ΕΕ αριθ. 129 της 28.6.1967, σ. 2577/67.